ΓΡΑΠΤΗ ΕΡΩΤΗΣΗ E-3041/01

υποβολή: Ioannis Marnos (PPE-DE) προς την Επιτροπή

(30 Οκτωβρίου 2001)

Θέμα: Εφαρμογή των νέων τεχνολογιών στην Ελλάδα

Σύμφωνα με στοιχεία που περιλαμβάνονται στην έκδοση της Ένωσης Βιομηχανικών και Εργοδοτικών Συνομοσπονδιών Ευρώπης(UNICE) και τα οποία αποτελούν σε μεγάλο βαθμό αναδημοσιεύσεις στοιχείων της Επιτροπής και του Eurostat και άλλων μεγάλων διεθνών οργανισμών, η Ελλάδα παρουσιάζει εξαιρετικά χαμηλούς ρυθμούς ενσωμάτωσης και χρήσης των νέων τεχνολογιών.

Αξίζει να σημειωθεί ότι μόνο 6 στους 100 Έλληνες είχανπολογιστή το 1999, όταν ο αντίστοιχος Κοινοτικός μέσος όρος ήταν 25, ενώ η Ελλάδα κατατάχθηκε τελευταία στην Ένωση, πίσω ακόμη και απόποψήφιες για ένταξη χώρες όπως η Πολωνία και η Τσεχία Τελευταία στην Ένωση είναι η Ελλάδα και στον τομέα των κατά κεφαλή επενδύσεων στην έρευνα για το 1998(σύμφωνα με στοιχεία του ΟΟΣΑ), καθώς και όσον αφορά στο λεγόμενοon-line banking, όπου το ποσοστό των τραπεζικών εργασιών σε σχέση με τις συνολικές συναλλαγές είναι ανεπαίσθητα μόλις πάνω από το μηδέν. Η χρήσηπολογιστών είναι αμελητέα και στην πρωτοβάθμια και δευτεροβάθμια εκπαίδευση, αφού η Ευρωπαϊκή Επιτροπή δίνει μηδενικό ποσοστό χρήσης τους στα Δημοτικά Σχολεία στην Ελλάδα, ενώ στα Γυμνάσια και τα Λύκεια το αντίστοιχο ποσοστό είναι καθαρά το χαμηλότερο στην Ένωση.

Πώς τοποθετείται η Επιτροπή σχετικά με αυτά τα αποκαρδιωτικά στοιχεία για την χρήση των νέων τεχνολογιών και των εφαρμογών τους στην Ελλάδα· Έχει εντοπίσει τους λόγους γι' αυτή την δυσάρεστη κατάσταση· Θεωρεί η Επιτροπή ότι τα συνολικά Κοινοτικά κονδύλια που έχουν δοθεί στην Ελλάδα (Κοινοτικά Πλαίσια Στήριξης, άλλες Κοινοτικές Πρωτοβουλίες κλπ.) έχουν χρησιμοποιηθεί κατά τον πλέον αποτελεσματικό και διαφανή τρόπο για την επίτευξη της σύγκλισης·

Απάντηση του κ. Liikanen εξ ονόματος της Επιτροπής

(12 Δεκεμβρίου 2001)

Τα δημοσιευθέντα στατιστικά στοιχεία σχετικά με τις δαπάνες των κρατών μελών για την Έρευνα και την Ανάπτυξη, καθώς και σχετικά με την ενσωμάτωση της Κοινωνίας της Πληροφορίας, αντικατοπτρίζουν ένα γενικότερο φαινόμενο στο επίπεδο της Ένωσης. Πρόκειται συγκεκριμένα για τη βραδύτητα την οποία παρουσιάζει το κράτος μέλος για να επωφεληθεί περισσότερο από τις τεχνολογικές καινοτομίες. Χωρίς κατάταξη με σειρά σπουδαιότητας, μπορούμε να αναφέρουμε ως αιτίες τη δυσκαμψία των οικονομικών και κοινωνικών δομών, τη δυσκαμψία της αγοράς εργασίας και την ύπαρξη σημαντικής μακροοικονομικής αστάθειας, γεγονότα που δημιουργούν ένα ελάχιστα πρόσφορο οικονομικό περιβάλλον, απουσία σημαντικών άμεσων ξένων επενδύσεων.

Σε ό,τι αφορά την ενσωμάτωση της Κοινωνίας της Πληροφορίας από το κράτος μέλος, η Επιτροπή θεωρεί ότι τα τελευταία αποτελέσματα των ερευνών του Ευρωβαρομέτρου, δείχνουν ωστόσο ότι το κράτος μέλος έχει πραγματοποιήσει σημαντικές προσπάθειες για να καλύψει την καθυστέρησή του σε σχέση με τον μέσο ευρωπαϊκό όρο. Υπάρχουν ακόμη πολλές πρωτοβουλίες που πρέπει να αναληφθούν σε εθνικό επίπεδο, ούτως ώστε η τεχνολογική εξέλιξη να ενσωματωθεί στη συγκεκριμένη χώρα. Για τον λόγο αυτόν, η Επιτροπή στηρίζει το πρόγραμμα Κοινωνία της Πληροφορίας που κατήρτισε το κράτος μέλος στο πλαίσιο των Διαρθρωτικών Ταμείων. Το πρόγραμμα αυτό ευθυγραμμίζεται με τους στόχους του σχεδίου δράσης Ηλεκτρονική Ευρώπη, δηλαδή ασφαλέστερο Διαδίκτυο και φθηνότερη και γρηγορότερη πρόσβαση σε αυτό, ενίσχυση της χρήσης του, καθώς και επένδυση στο ανθρώπινο δυναμικό και τις ικανότητές του.

Η Επιτροπή θεωρεί ότι η μέγιστη αξιοποίηση των νέων τεχνολογιών, σε όλους τους τομείς δραστηριότητας, βρίσκεται στο επίκεντρο του σχεδίου δράσης Ηλεκτρονική Ευρώπη. Η συγκριτική αξιολόγηση της πραγματοποιούμενης προόδου των κρατών μελών κατά τη διαδικασία ενσωμάτωσης της Κοινωνίας της Πληροφορίας, θα έδινε τη δυνατότητα μιας συνεκτικότερης και λεπτομερέστερης θεώρησης της ανάπτυξής της, τόσο σε ευρωπαϊκό όσο και σε εθνικό επίπεδο. Αυτό θα επέτρεπε, επίσης, τη λήψη ευστοχότερων αποφάσεων στο μέλλον.